Flere - og særligt yngre - skal flytte til Jammerbugt Kommune. Derfor har kommunen været på fangst efter til- eller "hjem"flyttere i Aalborg.

I Jammerbugt Kommune ønsker de sig endnu flere beboere, og derfor stod den fredag på charmeoffensiv i Aalborg. Antallet af folk der flytter til og fra Jammerbugt Kommune opvejer i øjeblikket hinanden, men håbet er, at indbyggertallet i stedet skal vokse. Og én af dem, som er i høj kurs, er Lasse Hansen, der er opvokset i Brovst. - Det er et skønt område, jeg kommer fra. Men lige nu er Aalborg dejlig, for der sker en masse. - Men altså jeg tænker, at hvis min kæreste flytter, så flytter jeg også, siger fortæller han. Se indslaget her: Jagt efter yngre Det er nemlig særligt de yngre, som er vokset op i lokalområdet, men nu er bosatte i Aalborg for at uddanne sig, som kommunen har i kikkerten. - Når der går et par år, så begynder de at kigge sig omkring, siger bosætningskonsulent June Haugaard Mejlholm. På gaden i Aalborg hilser hun på folk og deler små bokse ud med et lokkende gavekort heri på soft ice til Aabybro Mejeri. - Folk tager gerne imod og er glade, fortæller hun. Der bor 38.500 indbyggere i Jammerbugt Kommune, mens gennemsnittet for en dansk kommune er 55.400 indbyggere.